Glossina
Glossina est genus magnorum dipterorum quae multas Africae tropicae regiones habitant. Omnes huius generis greges specierum inter Glossinidas, suam familiam propriam, digeruntur. Glossinae sunt parasiti obligati qui solum vertebratorum sanguine vescuntur. Late investigantur propter partes in morbis transmittendis quas agunt. Oeconomiam Africae Subsaharianae maxime afficiunt vectores biologici trypanosomatidas, quae morbum soporiferum humanum et trypanosomiasim animalium efficiunt. Glossinae multivoltinae sunt et diu vivunt, plerumque circa quattuor feturas quotannis gignentes, et omnino usque ad triginta unam.

Glossinae ab aliis dipteris magnis duabus proprietates facillime visis distingui possunt. Glossinae requiescentes alas omnino plicant, ut alia ala recte in aliam super abdomen quiescat. Eis quoque est proboscis longa, quae recte porro extenditur et distincto bulbo sub imo capite adligatur.

Glossinae fossilizatae effossae sunt ex Florissant Fossil Beds National Monument in Colorato, abhinc annorum 34 milliones depositis. Viginti tres species exstantes in Africa descriptae sunt.

Glossinae in multis Africae Austrinae et Orientalis regionibus usque tempora coloniarum Europaearum aberant. Morbillivirus, anno 1887 fortuito introductus, plurimos boves in his regionibus Africae necavit, et fames eveniens multos homines expulsit.

Species
Genus Glossina usitate in tres specierum greges diffinditur secundum proprietates distributionis, morum, molecularum, et morphologiae. In genus digeruntur:

Diptera savanensia (subgenus Morsitans, olim Glossina appellata):
 Glossina austeni (Newstead, 1912)
 Glossina morsitans Westwood, 1851
 Glossina pallidipes (Austen, 1903)
 Glossina swynnertoni (Austen, 1923)
Diptera silvestria (subgenus Fusca, olim Austenia appellata):

 Glossina fusca fusca (Walker, 1849)
 Glossina fuscipleuris (Austen, 1911)
 Glossina frezili (Gouteux, 1987)
 Glossina haningtoni (Newstead and Evans, 1922)
 Glossina longipennis (Corti, 1895)
 Glossina medicorum (Austen, 1911)
 Glossina nashi (Potts,1955)
 Glossina nigrofusca nigrofusca (Newstead, 1911)
 Glossina severini (Newstead, 1913)
 Glossina schwetzi (Newstead and Evans, 1921)
 Glossina tabaniformis Westwood, 1850
 Glossina vanhoofi (Henrard, 1952)
Diptera fluviatilia et lacustrina (subgenus Palpalis, olim Nemorhina appellata):
 Glossina caliginea (Austen, 1911)
 Glossina fuscipes (Newstead, 1911)
 Glossina fuscipes fuscipes (Newstead, 1911)
 Glossina fuscipes martinii (Zumpt, 1935)
 Glossina fuscipes quanzensis (Pires, 1948)
 Glossina pallicera pallicera (Bigot, 1891)
 Glossina pallicera newsteadi (Austen, 1929)
 Glossina palpalis palpalis (Robineau-Desvoidy, 1830)
 Glossina palpalis gambiensis (Vanderplank, 1911)
 Glossina tachinoides Westwood, 1850

Notae

Bibliographia
Buxton, P. 1955. The Natural History of Tsetse Flies: An Account of the Biology of the Genus Glossina (Diptera). Londinii: H. K. Lewis & Co.
Ford, J. 1971. The Role of the Trypanosomiases in African Ecology. Oxoniae: Clarendon Press.
Gerster, George. 1986. "Tsetse." National Geographic 170, no. 6 (December): 814–33. ISSN 0027-9358. OCLC 643483454.
Glasgow, J. 1963. The Distribution and Abundance of Tsetse. International Series of Monographs on Pure and Applied Biology, 20. Oxoniae: Pergamon Press.
Gouteux, J. P. 1987. "Une nouvelle glossine du Congo: Glossina (Austenina) frezili sp. nov. (Diptera: Glossinidae)." Tropical Medicine and Parasitology 38 (2): 97–100. PMID 3629143.
Leak, S. 1998. Tsetse Biology and Ecology: Their role in the Epidemiology and Control of Trypanosomiasis. Novi Eboraci: CAB International Publishing. Editio interretialis.
Maudlin, I., P. H. Holmes, et M. A. Miles. 2004. The Trypanosomiases. Novi Eboraci: CAB International.
McKelvey, J., Jr. 1973. Man Against Tsetse: Struggle for Africa. Ithacae Novi Eboraci Cornell University Press.
Mulligan, H., et W. Potts. 1970. The African Trypanosomiases. Londinii: George Allen and Unwin.

Nexus externi

Fuller, Claude. 1923. Tsetse in the Transvaal and Surrounding Territories - An Historical Review. Division of Entomology.
"Programmes and information to assist in the planning and implementation of tsetse control operations."
"Programme against African Trypanosomiasis."
"PAN AFRICAN TSETSE AND TRYPANOSOMIASIS ERADICATION CAMPAIGN."
"Leverhulme Trust Tsetse Research Network."
"BITING FLIES - The NZI Trap."
Tabulae distributionis.

Diptera
Genera insectorum
Taxa Wiedermann
Taxa 1830
Genera animalium